Avaldus

Laeva Vallavalitsusele

Väänikvere tee 6,

Laeva küla, Laeva

Tartumaa

Ilona Piirimägi

Laeva Kultuurimaja

Väänikvere tee 8

Laeva küla, Laeva

Tartumaa

Teen ettepaneku nimetada tänavuseks Laeva valla aukodanikuks Ago Vooremäe. Tema teened Laeva valla rahva ees:

Ago Vooremäest sai Laeva elanik 1980. aasta sügisel, seega 36. aastat tagasi.

Toona oli ta Laeva Katsesohvoosi Remonditöökoja juhataja 10 aastat, mille jooksul ehitati välja sohvoosi uus remondihall.

1996. aastast kutsuti ta tööle AS Tapilasse, mis nüüd on tuntud Valio Eesti AS-ina.

Seal töötas ta peamehaaniku ja keskkonnajuhina. Nendel aastatel ehitati ettevõttes välja uus katlamaja, kütusehoidla ja külmakeskus.

Viimase väljaehitamise vajadust ja lahendusi käis ta isiklikult taotlemas ja põhjendamas Valio kontserni Soome filiaalis.

Kuna tehas kasvas ja laienes, tekkis vajadus eraldada keskkonnaosakond tehnikaosakonnast. Seega sai sama tööandja juures Ago Vooremäest keskkonnajuhataja. Sel ajal toimus tehase biopuhasti põhjalik rekonstrueerimine, mille tulemusena puhasti võimsus kasvas kordades ning ka puhastuse kvaliteet muutus nõuetele vastavaks.

Olles pensionieas otsustas Ago Vooremäe töökoormust tervislikel põhjustel vähendada. Pärast 18 aastat töötamist Laeva Meiereis asus ta tööle samas asutuses turvatöötajana.

Laeva valla kultuurieluga on Ago Vooremäe seotud nii kabe kui näiteringi kaudu, mille koosseis on aastatega tugevasti uuenenud. **Ta on aastaid osalenud näiteringi „Sõgedad“ etendustel ja kehastanud mitmeid rolle.**

* **Ago Vooremäe on tegutsenud pikalt Laeva Vallavolikogu liikmena ja osalenud ka vallavalitsuse töös.**
* **Ago Vooremäe osaleb aktiivselt Laeva Pensionäride Seltsi tegemistes.**

Saavutused spordis:

* Ago Vooremäe isiklikud saavutused spordis viimasel viiel aastal Vabariigi sisesed võistlused 2011. a Eesti Meistrivõistlustel kirikabes individuaalmängu hõbemedal.
* 2011. a Laeva valla kabevõistkonnas Emajõe mängudel pronksmedalid.
* 2012. a Eesti Meistrivõistlustel kirikabes hõbemedal.
* 2012. a Laeva valla kabevõistkonnas Emajõe mängudel pronksmedalid.
* Rahvusvahelised võistlused: Kuna Eestis enam kirikabevõistlusi ei korraldata, on Ago viimastel aastatel osalenud põhiliselt Peterburi Kabeakadeemia poolt korraldatavatel rahvusvahelistel turniiridel, kus vormistati talle ka 02.05.2014 seisuga meistersportlase tunnistus.
* Kõrgeima reitinguga turniiridest on ta osalenud Euroopa meistrivõistlustel, kus õnnestus võidelda välja pronksmedal 64-ruudulises kabes.
* Ago osales ka veteranide MM - il, kus jäi esimesena medalita, seega 4. koht.
* Täiskasvanute MM – il jäi tema saagiks 13. - 12. koha jagamine võrdsete punktide arvu juures, kuid koefitsent ei soosinud teda.
* Ago Vooremaa on osalenud ka Eesti võistkonna koosseisus Venemaa lahtistel võistkondlikel meistri – võistlustel, kus võistkonna osaks olid pronksmedalid. Kokku on Ago Vooremaal õnnestunud rahvusvahelistelt võistlustelt välja võidelda 8 erivärvi medalit, milledest mitmed pole temani veel jõudnud.
* 2013. a Euroopa Meistrivõistlused kirikabes ind. pronksmedal.
* 2013. a Maailmameistrivõistlused kirikabes ind. 12. koht.
* 2013. a Veteranide Maailmameistrivõistlused kirikabes ind. 4. koht
* 2013. a Venemäe lahtistel meeskondlikel meistrivõistlustel Eesti meeskonnas rahvusvahelises konkurentsis pronksmedalid.
* 05.02.3013. aastal omistas Sankt Peterburi Kabeakadeemia Ago Vooremäele saavutatud tulemuste eest meistersportlase aunimetuse. Saavutatud tulemused Sankt Peterburi Kabeakadeemia poolt korraldatavatel rahvusvahelistel turniiridel.
* 2013. a Venemaa lahtisel Meistrivõistlusel pöördkabes hõbemedal 2013. a Sankt Peterburi meistrivõistlustel brasiilia kabes ind. hõbemedal.
* 2013. a Rahvusvahelisel Rafail Arutjunjani mälestusturniiril 2.- 4. koha jagamine.
* 2014. a Rahvusvahelisel A.P.Potapovi mälestusturniiril ind. pronksmedal 2014. a Rahvusvahelisel pöördkabe turniiril 3. – 4. koha jagamine (Vallakaja nr 94 aprill, 2015).
* Nendele võistlustele on lisandunud viimastel aastatel maakondlikelt **võistlustelt Tartumaa Talimängudelt 2016 III koht ja 2017. a. II koht.**
* **Luunja Mõisaaida 2016. a. kabeturniirilt III koht** ja **Tartu linna Meistrivõistlustelt 2015. a. III koht.**

*Teen ettepaneku esitleda Ago Vooremäe medaleid ka üldsusele nt. Laeva Kultuurimajas näitusel. Vahest õnnestub meil seeläbi ka kabe populariseerimine.*

* Aasta 2012. 2.poolaastal ja 2013. 1. poolaastal viis Ago Vooremäe Laeva Põhikoolis läbi õpilastele kabetreeninguid ja korraldasin ka koolisisese kabeturniiri, mille käigus selgusid tugevamad ja perspektiivsemad kabetajad.
* Treeneritöö koolis piirdus ligikaudu aastaga, sest õpilaste vanusevahe oli suur ning mänguoskused väga erinevad, pealegi polnud töö- ja terviseprobleemidega kimpus olles kerge samal ajal ka ise võistlustel osaleda. Sealt aga jäid treenerile silma noored Raudsepad, kes paistsid teiste hulgast välja nii mängutahte, kui ka oskusega.
* Emajõe talimängudele osalesid Laeva valla võistkonnas Meriley ja Rainer Raudsepp.
* Tänu nende panusele õnnestuski meie valla võistkonnal kahel järjestikusel aastal saavutada pronksmedalid.
* Hetkel käivad Ago Vooremäe juhendamisel võistlustel veel Gerda ja Meriley Raudsepp.
* Merily Raudsepp on olnud Laeva valla kabevõistkonna liige kahel korral Emajõe mängudel, kus õnnestus võita pronksmedalid.
* 2014. aastal saavutas Meriley Jõgeva kabe sariturniiri etappidel 2. ja 3. koha ning kokkuvõttes 3. koha karika. Eriti edukaks kujunes Merileyle ja juhendajale 2015. aasta märtsikuu, kus saadi kolm hõbemedalit Luunja Mõisaaida kabeturniirilt: Merileyle noorte arvestuses 2. koht ning Tähtvere valla lahtistelt meistrivõistlustelt Ago Vooremaale meeste arvestuses 2. koht. Lisaks sai Meriley noorte arvestuses Tähtveres teise koha.
* Laeva valla kabetajad kutsuti Tähtvere meistrivõistlustele seetõttu, et, Ago Vooremaa osasel Tähtvere valla kabevõistkonnas Eesti Valdade Talimängudel. Antud mängudel saavutas Tähtvere üldkokkuvõttes 2. koha karika. Meriley omaltpoolt osales aga treeningkohtumisel.
* Meriley Raudsepp oli juhendamise ajal Laeva Põhikooli 9. klassi õpilane. Hiljem suundus ta õppima Lähte Gümnaasiumisse. Tüdruk esindas Laeva valda maakondlikel kabevõistlustel. 2015. aastal, Eesti Vabariigi aastapäeval, sai Meriley vallalt tänukirja. Tänukirja sai ka Meriley treener Ago Vooremäe, kelle näol on tegemist aktiivse kirikabetaja- ja vabatahtliku töö tegijaga, ning kes juhendab Laeva valla noorsportlasi kabes.

(allikas: Laeva Vallakaja, aprill, 2015)

Lugupidamisega,

Ilona Piirimägi

10. 01. 2016